JEW ĠANBUBLU 1 . Għasfur li jpassi fuq Malta f'Marzu u f'Awwissu. Għasfur li jixbah lill-malvizz, għandu sidru ħamrani waqt li dahru u l-ġwienaħ huma griżi fl-ikħal. Jgħidulu wkoll 'għasfur aħmar' jew 'kudiross'. Appel. għal xi tifel imbaċċaċ u mżaqqaq. Ara: Mid-Dinja tas-Seħer u tal-Folklor , Anton F. Attard, p. 131. Lanfranco, fil-ktieb tiegħu Logħob, Taqbil u Ġugarelli tat-Tfal Maltin , jgħid li f'Tas-Sliema kienet popolari din it-taqbila: Ġanbomblu tat-tursin Tajtu n-nar ma riedx isir, Ġanbomblu tan-nuħħala, Tajtu n-nar ma riedx jispara.